'সংখ্যালঘু' শব্দটিই অপমানজনক। মানুষ হিসেবেই তো সবার স্বীকৃতি। এ অধিকার নিয়েই তো সে সমাজের মানুষ। তাহলে তাকে কেন একটি শব্দ দিয়ে বস্তাবন্দি করা? এটা মানবিক অধিকার লঙ্ঘন। কোনো দেশের সংখ্যাগরিষ্ঠ সম্প্রদায়ের এ শব্দ ব্যবহারের অধিকার থাকা উচিত নয়। এটি ন্যায়সঙ্গতও নয়। বিভিন্ন ধর্মাবলম্বীদের প্রতি 'সুবিচার নিশ্চিত' করা হবে। এটি একটি প্রাথমিক পদক্ষেপ। এটিও অত্যন্ত জরুরি পদক্ষেপ বলে আমরা বিশ্বাস করি। মাকে 'মা' বলেই ডাকতে হয়। নইলে মায়েরই অপমান। তেমনি ডাকার একটি ব্যাপার আছে। ডাক যথার্থ না হলে তার অবমাননা হয়, এটি সামাজিক সত্য। মূল্যবোধের সত্য। সে জন্য 'সংখ্যালঘু' শব্দটি ব্যবহৃত না হলে মানুষের দৃস্টিভঙ্গির পরিবর্তন হবে। মানবিক বোধে উদ্বুদ্ধ হবে মানুষ।